หอคอยบาเบล

หอคอยบาเบล (อังกฤษ: Tower of Babel; ฮีบรู: מִגְדַּל בָּבֶל, อักษรโรมัน: Miḡdal Bāḇel; กรีกโบราณ: Πύργος τῆς Βαβέλ, อักษรโรมัน: Pýrgos tês Babél; ละติน: Turris Babel) เป็นตำนานต้นกำเนิดและนิทานคติสอนใจในหนังสือปฐมกาลเพื่ออธิบายว่าทำไมถึงมีภาษาและวัฒนธรรมหลายแบบ ในเรื่องราวนี้ มนุษยชาติที่พูดภาษาเดียวกัน อพยพกันเป็นกลุ่มไปที่ชินาร์ (เมโสโปเตเมียตอนล่าง) โดยทั้งหมดตกลงกันสร้างเมืองใหญ่ที่มีหอคอยสูงเทียมฟ้า พระยาห์เวห์ทรงสังเกตความพยายามเหล่านี้ และแสดงความคิดเห็นเกี่ยวกับพลังของมนุษยชาติในความสามัคคี ทำให้คำพูดของพวกเขาสับสนจนไม่สามารถเข้าใจกันได้อีกต่อไป และทำให้พวกเขากระจัดกระจายไปทั่วโลก ทิ้งเมืองนี้ไว้โดยที่ยังสร้างไม่เสร็จ นักวิชาการสมัยใหม่บางคนเชื่อมโยงหอคอยบาเบลเข้ากับโครงสร้างและบันทึกทางประวัติศาสตร์ที่มีอยู่ โดยเฉพาะข้อมุลจากเมโสโปเตเมียโบราณ อาคารที่มีการยอมรับมากที่สุดคือเอเตเมนอันกี ซิกกูแรตที่อุทิศแด่เทพเจ้ามาร์ดุกในบาบิโลน ซึ่งในภาษาฮีบรูเรียกว่า บาเบล เรื่องราวที่คล้ายกันก็พบในตำนานซูเมอร์โบราณชื่อ เอ็นเมร์การ์และเจ้าแห่งอารัตตา ซึ่งอธิบายเหตุการณ์และสถานที่ในเมโสโปเตเมียตอนใต้ ศัพทมูลวิทยา วลี "หอคอยบาเบล" ไม่ปรากฏในหนังสือปฐมกาลหรือในคัมภีร์ไบเบิล แต่ใช้คำว่า "เมืองกับหอคอยนั้น" หรือสั้น ๆ แค่ "เมืองนั้น" เสมอ ที่มาของชื่อบาเบล ซึ่งเป็นชื่อภาษาฮีบรูของบาบิโลน ยังไม่มีคำตอบที่ชัดเจน ชื่อเมืองในภาษาแอกแคดคือ บาบ-อิลิม หมายถึง "ประตูของพระเจ้า" อย่างไรก็ตาม รูปแบบและการตีความนั้นโดยทั่วไปคาดว่าได้รับมาจากนิรุกติศาสตร์พื้นบ้านภาษาแอกแคด เพื่อใช้กับชื่อ "บาบิลลา" ที่ไม่ทราบความหมายและน่าจะมีต้นตอที่ไม่ได้มาจากกลุ่มภาษาเซมิติก ตามเรื่องราวในหนังสือปฐมกาล เมืองนี้ได้รับ "บาเบล" จากคำกริยาฮีบรู บาลัล หมายถึง ทำให้ปนเปหรือสับสน หลังจากพระยาห์เวห์ทรงบิดเบือนภาษาสามัญของมนุษยชาติ Encyclopædia Britannica ระบุว่า คำนี้สะท้อนถึงการเล่นคำ เนื่องจากคำว่าบาบิโลนและ "สับสน" ในภาษาฮีบรูออกเสียงคล้ายกัน ในไบเบิล 1 และทั่วแผ่นดินโลกมีภาษาเดียวและมีสำเนียงเดียวกัน 2 และต่อมาเมื่อพวกเขาเดินทางจากทิศตะวันออก พวกเขาก็พบที่ราบในแผ่นดินแห่งชินาร์และพวกเขาอาศัยอยู่ที่นั่น 3 และพวกเขาต่างคนต่างก็พูดกันว่า “มาเถิด ให้พวกเราทำอิฐและเผามันให้แข็ง” และพวกเขามีอิฐใช้แทนหินและมียางมะตอยใช้แทนปูนขาว 4 และเขาทั้งหลายพูดว่า “มาเถิด ให้พวกเราสร้างเมืองขึ้นเมืองหนึ่งและก่อหอคอยให้ยอดของมันไปถึงฟ้าสวรรค์ และให้พวกเราสร้างชื่อเสียงของพวกเราไว้ เกรงว่าพวกเราจะกระจัดกระจายไปทั่วพื้นแผ่นดินโลก” 5 และพระเยโฮวาห์เสด็จลงมาทอดพระเนตรเมืองและหอคอยนั้นซึ่งบุตรทั้งหลายของมนุษย์ได้ก่อสร้างขึ้น 6 และพระเยโฮวาห์ตรัสว่า “ดูเถิด คนเหล่านี้เป็นอันหนึ่งอันเดียวกัน และพวกเขาทั้งปวงมีภาษาเดียว และพวกเขาเริ่มทำเช่นนี้แล้ว และบัดนี้จะไม่มีอะไรหยุดยั้งพวกเขาได้ในสิ่งที่พวกเขาคิดจะทำ 7 มาเถิด ให้พวกเราลงไปและทำให้ภาษาของพวกเขาสับสนที่นั่น เพื่อไม่ให้พวกเขาพูดเข้าใจกันได้” 8 ดังนั้น พระเยโฮวาห์จึงทรงทำให้พวกเขากระจัดกระจายจากที่นั่นไปทั่วพื้นแผ่นดินโลก และพวกเขาก็เลิกสร้างเมืองนั้น 9 เหตุฉะนั้น จึงเรียกชื่อเมืองนั้นว่า บาเบล เพราะว่าที่นั่นพระเยโฮวาห์ทรงทำให้ภาษาของทั่วทั้งแผ่นดินโลกสับสน และ ณ จากที่นั่นพระเยโฮวาห์ได้ทรงทำให้พวกเขากระจัดกระจายออกไปทั่วพื้นแผ่นดินโลก การวิเคราะห์ ประเภท หอคอยบาเบลเป็นตำนานประเภทสมุฏฐานวิทยาที่ใช้อธิบายต้นกำเนิดความหลากหลายของภาษา ความสับสนของภาษา (confusio linguarum) เป็นผลจากการก่อสร้างหอคอยบาเบล ทำให้ภาษาของมนุษย์แตกออกเป็นเสี่ยง ๆ: พระเจ้าทรงกังวลว่ามนุษย์ดูหมิ่นพระเจ้าด้วยการสร้างหอคอยเพื่อหลีกเลี่ยงน้ำท่วมครั้งที่สอง ดังนั้น พระเจ้าจึงสร้างภาษาต่าง ๆ ขึ้นมาหลายภาษา ทำให้มนุษย์ไม่สามารถเข้าใจกันได้ ก่อนหน้าเหตุการณ์นี้ มนุษยชาติพูดภาษาเดียวกัน แม้ว่าในปฐมกาล 10:5 ระุว่าลูกหลานยาเฟท โกเมอร์ และยาวานกระจายไป "ตามภาษาตามตระกูลตามชาติของพวกเขา" ออกัสตินอธิบายความขัดแย้งที่เห็นได้ชัดนี้ โดยโต้แย้งว่าเรื่องราวนี้ "เล่าย้อนกลับไปว่าเหตุใดภาษาเดียวที่มนุษย์ทุกคนใช้ร่วมกันจึงแตกออกเป็นภาษาหลายภาษาโดยไม่กล่าวถึงเรื่องนั้น" ("without mentioning it, goes back to tell how it came about that the one language common to all men was broken up into many tongues") นักวิชาการสมัยใหม่ถือว่าบททั้งสองนี้เขียนขึ้นจากแหล่งที่มาที่แตกต่างกัน 2 แห่ง อันแรกมาจาก Priestly source และอันหลังมาจาก Jahwist อย่างไรก็ตาม ในช่วงไม่กี่ที่ผ่านมา บรรดานักวิชาการถกเถียงกันเรื่องทฤษฎีนี้ แก่นเรื่อง แก่นเรื่องการแข่งขันระหว่างพระเจ้ากับมนุษย์ปรากฏทั้งหนังสือปฐมกาล เช่น ในเรื่องราวอาดัมกับเอวาในสวนเอเดน ความสูง หนังสือปฐมกาลไม่ได้ระบุถึงความสูงของหอคอยอย่างชัดเจน วลี "สูงเทียมฟ้า" (v.4) เป็นเพียงสำนวนสำหรับความสูงอันน่าทึ่ง มากกว่าจะสื่อถึงความเย่อหยิ่ง หนังสือยูบิลีกล่าวถึงความสูงของหอคอยที่ 5,433 คิวบิตและ 2 ฝ่ามือ หรือ 2,484 m (8,150 ft) ประมาณสามเท่าของความสูงบุรจญ์เคาะลีฟะฮ์ หรือเกือบ 1.6 ไมล๋ (10:21) องค์ประกอบ ความเป็นเจ้าของ ความเป็นประวัติศาสตร์ นักวิชาการพระคัมภีร์มองหนังสือปฐมกาลเป็นเรื่องราวปรัมปรา ไม่ใช่บันทึกเหตุการณ์ประวัติศาสตร์ หนังสือปฐมกาลได้รับการอธิบายว่าเริ่มต้นด้วยตำนานที่เป็นประวัติศาสตร์และจบลงด้วยประวัติศาสตร์ที่เป็นตำนาน ถึงกระนั้น เรื่องราวบาเบลสามารถตีความได้ตามบริบท เช่น ในหนังสือปฐมกาลส่วนอื่น ๆ ระบุไว้ว่าบาเบล (LXX: Βαβυλών) อยู่ในอาณาจักรของนิมโรด ซึ่งอยู่ในเมโสโปเตเมียตอนล่าง คัมภีร์ไบเบิลไม่ได้ระบุเป็นการเฉพาะว่านิมโรดเป็นผู้สั่งให้สร้างหอคอย แต่ข้อมูลอื่น ๆ หลายแห่งเชื่อมโยงกับพระองค์ ปฐมกาล 11:9 อ้างถึงชื่อบาเบลในภาษาฮีบรูมาจากคำกริยา บาลัล ซึ่งแปลว่า ทำให้ปนเปหรือสับสน ฟลาวีอุส โยเซพุส นักเขียนชาวโรมัน-ยิวในคริสต์ศตวรรษที่ อธิบายว่า ชื่อนี้มาจากศัพท์ฮีบรูว่า Babel (בבל) หมายถึง "ความสับสน" วรรณกรรมยุคหลัง หมายเหตุ อ้างอิง อ่านเพิ่ม Sayce, Archibald Henry (1878), "Babel" , ใน Baynes, T. S. (บ.ก.), Encyclopædia Britannica, vol. 3 (9th ed.), New York: Charles Scribner's Sons, p. 178 Chisholm, Hugh, บ.ก. (1911). "Babel" . สารานุกรมบริแทนนิกา (ภาษาอังกฤษ). Vol. 3 (11th ed.). สำนักพิมพ์มหาวิทยาลัยเคมบริดจ์. p. 91. Maas, Anthony John (1912). "Tower of Babel" . ใน Herbermann, Charles (บ.ก.). สารานุกรมคาทอลิก. Vol. 15. New York: Robert Appleton Company. Knecht, Friedrich Justus (1910). "The Tower of Babel" . A Practical Commentary on Holy Scripture. B. Herder. Pr. Diego Duran, Historia Antiqua de la Nueva Espana (Madrid, 1585). Ixtilxochitl, Don Ferdinand d'Alva, Historia Chichimeca, 1658 Lord Kingsborough, Antiquities of Mexico, vol. 9 H.H. Bancroft, Native Races of the Pacific States (New York, 1874) Klaus Seybold, "Der Turmbau zu Babel: Zur Entstehung von Genesis XI 1–9," Vetus Testamentum (1976). Samuel Noah Kramer, The "Babel of Tongues": A Sumerian Version, Journal of the American Oriental Society (1968). Kyle Dugdale: Babel's Present. Ed. by Reto Geiser and Tilo Richter, Standpunkte, Basel 2016, ISBN 978-3-9523540-8-7 (Standpunkte Dokumente No. 5). แหล่งข้อมูลอื่น "Tower of Babel." Encyclopædia Britannica Online. Babel In Biblia: The Tower in Ancient Literature by Jim Rovira เก็บถาวร 2021-02-25 ที่ เวย์แบ็กแมชชีน "The Tower of Babel and the Birth of Nationhood" by Daniel Gordis at Azure: Ideas for the Jewish Nation SkyscraperPage – Tower of Babel, Tower of Babel – Baruch HERBARIUM Art Project. Anatomy of the Tower of Babel. 2010 The International Standard Bible Encyclopedia (ISBE), James Orr, M.A., D.D., General Editor – 1915 (online) Easton's Bible Dictionary, M.G. Easton M.A., D.D., published by Thomas Nelson, 1897. (online) Nave Topical Bible, Orville J. Nave, AM., D.D., LL.D. (online) Smith's Bible Dictionary (1896) (online)